
EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:
Osasun Departamentuak aurrekontu-partida bat dauka, "Itxarote-zerrendetarako estrategiak" izenekoa, xede daukana zenbait gasturi aurre egitea, hala nola pazienteak lehen kontsulta baterako edo ebakuntza baterako zentro pribatuetara igortzearekin lotutakoei.
2023ko datuen arabera, igorritako bost pertsonatik bi oftalmologiako pazienteak ziren; eta hirutik bat, otorrinolaringologiakoa. Alabaina, sorturiko gastuaren portzentaje handiena kardiologiari dagokio (% 31,74), nahiz eta espezialitate horretara igorritako pazienteek guztizko kopuruaren % 7,9 besterik egiten ez duten.
Horri buruz, parlamentari honek idatzizko galdera hauek egiten ditu:
Zenbat pertsona bideratu dira 2024an Nafarroako Klinika Unibertsitariora "Itxarote-zerrendetarako estrategiak" aurrekontu-partidaren kargura, lehen kontsultarako, Kardiologiako espezialitatean? Zer irizpide medikorekin edo zer patologia-zantzurekin egin dira? Zer proba diagnostiko eskatu ziren, eta zer kostu izan du pertsona bakoitzeko? 
Zenbat pertsona bideratu dira 2024an Nafarroako Klinika Unibertsitariora "Itxarote-zerrendetarako estrategiak" aurrekontu-partidaren kargura, aurrerantzeko kontsultetarako, Kardiologiako espezialitatean? Pertsona bakoitzeko zer kostu izan du horrek? 
Zenbat pertsona bideratu dira 2024an Nafarroako Klinika Unibertsitariora "Itxarote-zerrendetarako estrategiak" aurrekontu-partidaren kargura, ebakuntza egiteko, Kardiologiako espezialitatean? Pertsona bakoitzeko zer kostu izan du horrek? 

